CELEX: 32007R1399
Language: hu
Date: 2007-11-28 00:00:00
Title: A Bizottság 1399/2007/EK rendelete ( 2007. november 28. ) a Svájcból származó kolbászra és bizonyos hústermékekre vonatkozó behozatali vámkontingens autonóm és átmeneti alapon történő megnyitásáról és kezeléséről

29.11.2007   
            
            
               HU
            
            
               Az Európai Unió Hivatalos Lapja
            
            
               L 311/7
            
         
      A BIZOTTSÁG 1399/2007/EK RENDELETE
   
   (2007. november 28.)
   a Svájcból származó kolbászra és bizonyos hústermékekre vonatkozó behozatali vámkontingens autonóm és átmeneti alapon történő megnyitásáról és kezeléséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 11. cikke (1) bekezdésére,
   mivel:
   
               (1)
            
            
               Az 1355/2007/EK tanácsi rendelet (2) rendelkezik 1 900 tonna, Svájcból származó kolbász és bizonyos hústermékek közösségi behozatali vámkontingensének autonóm és átmeneti alapon történő megnyitásáról.
            
         
               (2)
            
            
               Annak érdekében, hogy a kontingens nyújtotta előnyök a mezőgazdasági termékek kereskedelméről szóló, az Európai Közösség és a Svájci Államszövetség között létrejött és a 2002/309/EK, Euratom tanácsi és bizottsági határozattal (3) jóváhagyott megállapodás (4) (a továbbiakban: megállapodás) kiigazításának hatálybalépéséig biztosítva legyenek, helyénvaló autonóm és átmeneti alapon 2008. január 1-től2009. december 31-ig megnyitni az említett vámkontingenseket.
            
         
               (3)
            
            
               A szóban forgó vámkontingensek csak a megállapodás 4. cikkében foglalt szabályoknak megfelelően Svájcból származó termékekre vehetők igénybe.
            
         
               (4)
            
            
               A vámkontingens kezelése behozatali engedélyek alapján történik. E célból meg kell határozni a behozatali kérelmek benyújtására, valamint a kérelmekben és a behozatali engedélyekben feltüntetendő információkra vonatkozó részletes szabályokat.
            
         
               (5)
            
            
               A mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendeletet (5) és az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletet (6) az e rendeletben foglalt eltérésekkel kell alkalmazni.
            
         
               (6)
            
            
               A behozatal rendszerességének biztosítása érdekében a behozatali vámkontingens alá tartozó termékek mennyiségét négy, január 1-je és december 31-e közé eső részidőszak között kell elosztani. Az 1301/2006/EK rendelet értelmében a behozatali engedélyek minden esetben a behozatali vámkontingens-időszak utolsó napjáig érvényesek.
            
         
               (7)
            
            
               A piaci szereplők érdekében rendelkezni kell arról, hogy a Bizottság meghatározza az egy adott kontingensidőszakban nem igényelt olyan mennyiségeket, amelyek átkerülnek a következő részidőszakba.
            
         
               (8)
            
            
               Az e rendeletben előírt rendelkezések összhangban vannak a Sertéshúspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   (1)   A Bizottság megnyitja az 1355/2007/EK tanácsi rendeletben meghatározott, a kolbászra és bizonyos hústermékekre vonatkozó behozatali vámkontingenst.
   A behozatali vámkontingens évente január 1-jétől december 31-ig nyílik meg. Az autonóm és átmeneti alapon hozott intézkedés hatálya 2008. január 1-től2009. december 31-ig tart.
   A kontingens tételszáma: 09.4180.
   (2)   E rendelet I. melléklete meghatározza az (1) bekezdésben említett kontingensből részesülő termékek egy évre eső teljes mennyiségét, a vámtételt és a KN-kódokat.
   2. cikk
   Az 1291/2000/EK rendeletet és az 1301/2006/EK rendeletet az e rendeletben foglalt eltérésekkel kell alkalmazni.
   3. cikk
   A behozatali vámkontingens-időszakban rendelkezésre álló éves mennyiséget a következőképpen kell megosztani a négy részidőszak között:
   
               a)
            
            
               25 % a január 1-jétől március 31-ig terjedő időszakban;
            
         
               b)
            
            
               25 % az április 1-jétől június 30-ig terjedő időszakban;
            
         
               c)
            
            
               25 % a július 1-jétől szeptember 30-ig terjedő időszakban;
            
         
               d)
            
            
               25 % az október 1-jétől december 31-ig terjedő időszakban.
            
         4. cikk
   (1)   Az 1301/2006/EK rendelet 5. cikkének alkalmazásában a behozatali engedély kérelmezőjének az egy adott kontingensidőszakra vonatkozó első kérelme benyújtásakor igazolnia kell, hogy a fent említett cikkben meghatározott mindkét időszakban a 2759/75/EGK rendelet 1. cikkének hatálya alá tartozó termékekből legalább 25 tonnányit importált vagy exportált.
   (2)   A behozatali engedély iránti kérelmekben – amelyek vonatkozhatnak több különböző KN-kód alá tartozó, Svájcból származó termékre – fel kell tüntetni a kontingens tételszámát. Ilyen esetekben a 16. rovatban meg kell adni valamennyi KN-kódot, a 15. rovatban pedig az azokhoz tartozó árumegnevezést.
   A behozatali engedély iránti kérelmeknek legalább 1 tonna tömegű termékre kell vonatkozniuk, de nem irányulhatnak az egyes behozatali vámkontingens-részidőszakban rendelkezésre álló mennyiség 20 %-ánál többre.
   (3)   A behozatali engedély kötelez az adott országból való behozatalra.
   (4)   A behozatali engedély iránti kérelmekben és a behozatali engedélyekben a következőket kell feltüntetni:
   
               a)
            
            
               a 8. rovatban a származási országot és az iksszel megjelölt „igen” választ;
            
         
               b)
            
            
               a 20. rovatban a II. melléklet A. részében szereplő hivatkozások egyikét.
            
         (5)   A behozatali engedély 24. rovatában a II. melléklet B. részében meghatározott megjegyzések egyikét.
   5. cikk
   (1)   A behozatali engedély iránti kérelmeket az egyes részidőszakokat megelőző hónap első hét napjának valamelyikén kell benyújtani.
   (2)   A behozatali engedély iránti kérelem benyújtásakor a termék minden 100 kg-ja után 20 EUR biztosítékot kell letétbe helyezni.
   (3)   A tagállamok legkésőbb a kérelembenyújtási időszak végét követő harmadik munkanapon értesítik a Bizottságot a kérelmezett összmennyiségekről kilogrammban kifejezve.
   (4)   A behozatali engedélyeket legkorábban a (3) bekezdésben meghatározott értesítési időszak végét követő 7., legkésőbb a 11. munkanapon kell kiadni.
   (5)   Szükség esetén a Bizottság meghatározza a nem igényelt mennyiségeket, amelyeket automatikusan hozzáad a következő részidőszakra megállapított mennyiséghez.
   6. cikk
   (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok minden egyes részidőszak első hónapjának vége előtt – a rendelet 11. cikke (1) bekezdése b) pontjának megfelelően – értesítik a Bizottságot az általuk kiállított importengedélyekben foglalt összmennyiségekről kilogrammban kifejezve.
   (2)   A tagállamok a minden egyes éves időszakot követő negyedik hónap vége előtt értesítik a Bizottságot az érintett időszakban az e rendelet szerint ténylegesen szabad forgalomba bocsátott mennyiségekről kilogrammban kifejezve.
   (3)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok először az utolsó részidőszakban igényelt mennyiségekről szóló értesítés alkalmával, másodszor pedig a minden egyes éves időszakot követő negyedik hónap vége előtt – a rendelet 11. cikke (1) bekezdése c) pontjának megfelelően – értesítik a Bizottságot a fel nem használt mennyiségekről kilogrammban kifejezve.
   7. cikk
   (1)   Az 1291/2000/EK rendelet 23. cikkétől eltérve a behozatali engedélyek a bennük megjelölt részidőszak első napjától számítva 150 napig érvényesek.
   (2)   Az 1291/2000/EK rendelet 9. cikkének (1) bekezdésétől eltérve a behozatali engedélyekből származó jogok kizárólag olyan engedményesekre ruházhatók át, akik megfelelnek az 1301/2006/EK rendelet 5. cikkében és az e rendelet 4. cikkében szereplő jogosultsági feltételeknek.
   8. cikk
   Az I. mellékletben szereplő termékekre a megállapodás 4. cikkében előírt származási szabályokat kell alkalmazni.
   9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2007. december 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 282., 1975.11.1., 1. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 304., 2007.11.22., 3. o.
   
      (3)  HL L 114., 2002.4.30., 1. o.
   
      (4)  HL L 114., 2002.4.30., 132. o. A legutóbb az 1/2007. mezőgazdasági vegyes bizottsági határozattal módosítva (HL L 173., 2007.7.3., 31. o.).
   
      (5)  HL L 152., 2000.6.24., 1. o. A legutóbb az 1913/2006/EK rendelettel (HL L 365., 2006.12.21., 52. o.) módosított rendelet.
   
      (6)  HL L 238., 2006.9.1., 13. o. A legutóbb a 289/2007/EK rendelettel (HL L 78., 2007.3.17., 17. o.) módosított rendelet.
   
      I. MELLÉKLET
      Az 1. cikk (2) bekezdésben említett termékek:
      
                  Tételszám
               
               
                  KN-kód
               
               
                  Árumegnevezés
               
               
                  Alkalmazandó vámtétel
                  (EUR/t)
               
               
                  Teljes termékmennyiség tonnában
               
            
                  09.4180
               
               
                  ex 0210 19 50
               
               
                  Sonka, sós lében tartósítva, csont nélkül, hólyagban vagy műbélben
               
               
                  0
               
               
                  1 900
               
            
                  ex 0210 19 81
               
               
                  Darabolt, csonttalan hússzelet füstölve
               
            
                  ex 1601 00
               
               
                  Kolbász és hasonló termék húsból, vágási melléktermékből vagy vérből; ezeken a termékeken alapuló élelmiszerek a vaddisznó kivételével a 0101–0104 rovat alá tartozó állatokból
               
            
                  ex 0210 19 81
                  ex 1602 49 19
               
               
                  Sertésnyak, levegőn szárítva, egészben, részben vagy vékonyra vágva
               
            
   
      II. MELLÉKLET
      
                  A.
               
               
                  A 4. cikk (4) bekezdésének b) pontjában említett hivatkozások:
                  
                              bolgárul
                           
                           
                              :
                           
                           
                              Peглмент (EO) № 1399/2007
                           
                        
                              spanyolul
                           
                           
                              :
                           
                           
                              Reglamento (CE) no 1399/2007
                           
                        
                              csehül
                           
                           
                              :
                           
                           
                              Nařízení (ES) č. 1399/2007
                           
                        
                              dánul
                           
                           
                              :
                           
                           
                              Forordning (EF) nr. 1399/2007
                           
                        
                              németül
                           
                           
                              :
                           
                           
                              Verordnung (EG) Nr. 1399/2007
                           
                        
                              észtül
                           
                           
                              :
                           
                           
                              Määrus (EÜ) nr 1399/2007
                           
                        
                              görögül
                           
                           
                              :
                           
                           
                              Κανονισμός (ΕΚ) αριθ. 1399/2007
                           
                        
                              angolul
                           
                           
                              :
                           
                           
                              Regulation (EC) No 1399/2007
                           
                        
                              franciául
                           
                           
                              :
                           
                           
                              Règlement (CE) no 1399/2007
                           
                        
                              olaszul
                           
                           
                              :
                           
                           
                              Regolamento (CE) n. 1399/2007
                           
                        
                              lettül
                           
                           
                              :
                           
                           
                              Regula (EK) Nr. 1399/2007
                           
                        
                              litvánul
                           
                           
                              :
                           
                           
                              Reglamentas (EB) Nr. 1399/2007
                           
                        
                              magyarul
                           
                           
                              :
                           
                           
                              1399/2007/EK rendelet
                           
                        
                              máltaiul
                           
                           
                              :
                           
                           
                              Regolament (KE) Nru 1399/2007
                           
                        
                              hollandul
                           
                           
                              :
                           
                           
                              Verordening (EG) nr. 1399/2007
                           
                        
                              lengyelül
                           
                           
                              :
                           
                           
                              Rozporządzenie (WE) nr 1399/2007
                           
                        
                              portugálul
                           
                           
                              :
                           
                           
                              Regulamento (CE) n.o 1399/2007
                           
                        
                              románul
                           
                           
                              :
                           
                           
                              Regulamentul (CE) nr 1399/2007
                           
                        
                              szlovákul
                           
                           
                              :
                           
                           
                              Nariadenie (ES) č. 1399/2007
                           
                        
                              szlovénül
                           
                           
                              :
                           
                           
                              Uredba (ES) št. 1399/2007
                           
                        
                              finnül
                           
                           
                              :
                           
                           
                              Asetus (EY) N:o 1399/2007
                           
                        
                              svédül
                           
                           
                              :
                           
                           
                              Förordning (EG) nr 1399/2007
                           
                        
            
                  B.
               
               
                  A 4. cikk (5) bekezdésében említett bejegyzések:
                  
                              bolgárul
                           
                           
                              :
                           
                           
                              Мита по ОМТ, намалени съгласно Регламент (ЕО) № 1399/2007
                           
                        
                              spanyolul
                           
                           
                              :
                           
                           
                              Reducción de los derechos del AAC en virtud del Reglamento (CE) no 1399/2007
                           
                        
                              csehül
                           
                           
                              :
                           
                           
                              SCS cla snížená podle nařízení (ES) č. 1399/2007
                           
                        
                              dánul
                           
                           
                              :
                           
                           
                              FTT-toldsats nedsat i henhold til forordning (EF) nr. 1399/2007
                           
                        
                              németül
                           
                           
                              :
                           
                           
                              Ermäßigung des Zollsatzes nach dem GZT gemäß der Verordnung (EG) Nr. 1399/2007
                           
                        
                              észtül
                           
                           
                              :
                           
                           
                              Ühise tollitariifistiku tollimakse vähendatakse vastavalt määrusele (EÜ) nr 1399/2007
                           
                        
                              görögül
                           
                           
                              :
                           
                           
                              Μειωμένος δασμός του Κοινού Δασμολογίου, όπως προβλέπει ο κανονισμός (ΕΚ) αριθ. 1399/2007
                           
                        
                              angolul
                           
                           
                              :
                           
                           
                              CCT duties reduced as provided for in Regulation (EC) No 1399/2007
                           
                        
                              franciául
                           
                           
                              :
                           
                           
                              Droits du TDC réduits conformément au règlement (CE) no 1399/2007
                           
                        
                              olaszul
                           
                           
                              :
                           
                           
                              Dazi TDC ridotti secondo quanto previsto dal Regolamento (CE) n. 1399/2007
                           
                        
                              lettül
                           
                           
                              :
                           
                           
                              KMT nodoklis samazināts, kā noteikts Regulā (EK) Nr. 1399/2007
                           
                        
                              litvánul
                           
                           
                              :
                           
                           
                              BMT muitai sumažinti, kaip numatyta Reglamente (EB) Nr. 1399/2007
                           
                        
                              magyarul
                           
                           
                              :
                           
                           
                              a közös vámtarifában meghatározott vámtételek csökkentése az 1399/2007/EK rendeletnek megfelelően
                           
                        
                              máltaiul
                           
                           
                              :
                           
                           
                              Dazji TDK imnaqqsa kif previst fir-Regolament (KE) Nru. 1399/2007
                           
                        
                              hollandul
                           
                           
                              :
                           
                           
                              invoer met verlaagd GDT-douanerecht overeenkomstig Verordening (EG) nr. 1399/2007
                           
                        
                              lengyelül
                           
                           
                              :
                           
                           
                              Cła pobierane na podstawie WTC obniżone jak przewidziano w rozporządzeniu (WE) nr 1399/2007
                           
                        
                              portugálul
                           
                           
                              :
                           
                           
                              Direitos PAC reduzidos em conformidade com o Regulamento (CE) n.o 1399/2007
                           
                        
                              románul
                           
                           
                              :
                           
                           
                              Drepturile TVC se reduc conform prevederilor Regulamentului (CE) nr. 1399/2007
                           
                        
                              szlovákul
                           
                           
                              :
                           
                           
                              clo SCS znížené podľa ustanovení nariadenia (ES) č. 1399/2007
                           
                        
                              szlovénül
                           
                           
                              :
                           
                           
                              carine SCT, znižane, kakor določa Uredba (ES) št. 1399/2007
                           
                        
                              finnül
                           
                           
                              :
                           
                           
                              Yhteisen tullitariffin mukaiset tullit alennettu asetuksen (EY) N:o 1399/2007 mukaisesti
                           
                        
                              svédül
                           
                           
                              :
                           
                           
                              Tullar enligt gemensamma tulltaxan skall nedsättas i enlighet med förordning (EG) nr 1399/2007